OpenLLM-France/wikimedia huggingface dataset:
# Jean Daniel

Jean Daniel Bensaïd (Blida, Aljeria, 1920ko uztailaren 21a - Oslo, Norvegia, 2020ko otsailaren 19a) frantziar idazlea eta kazetaria izan zen. Le Nouvel Observateur astekariaren sortzaileetako bat izan zen. 2004an Komunikazio eta Humanitateetako Asturiasko Printzesa Saria irabazi zuen.

## Lanak

* 1952 : l'Erreur ou la Seconde Vie de Sylvain Regard.
* 1973 : le Temps qui reste, essai d'autobiographie professionnelle
* 1977 : le Refuge et la source, carnets autobiographiques
* 1979 : l'Ère des ruptures (Grasset)
* 1986 : De Gaulle et l'Algérie : la tragédie, le héros et le témoin (Le Seuil)
* 1988 : les Religions d'un président : regards sur les aventures du mitterrandisme
* 1989 : Cette grande lueur à l'Est
* 1992 : la Blessure suivi de le Temps qui vient, carnets autobiographiques (Grasset)
* 1994 : l'Ami anglais (Grasset)
* 1995 : Voyage au bout de la nation (Le Seuil)
* 1996 : Dieu est-il fanatique ? Essai sur une religieuse incapacité de croire (Arléa)
* 1998 : Avec le temps : carnets 1970-1998, carnets autobiographiques (Grasset)
* 2000 : Soleils d'hiver : carnets 1998-2000, carnets autobiographiques (Grasset)
* 2002 : Lettres de France : après le 11 septembre (Saint-Simon)
* 2002 : Œuvres autobiographiques (Grasset) Réunit le Refuge et la source, le Temps qui reste, la Blessure, Avec le temps, Soleils d'hiver, le tout augmenté d'un Index
* 2003 : la Guerre et la paix : Israël-Palestine : chroniques, 1956-2003 (Odile Jacob)
* 2003 : la Prison juive : humeurs et méditations d'un témoin (Odile Jacob)
* 2004 : Cet étranger qui me ressemble (Grasset)
* 2006 : Avec Camus. Comment résister à l'air du temps (Gallimard)
* Datuak: Q934682
* Multimedia: Jean Daniel Bensaïd / Q934682
# Jean Cousin Gaztea

Jean Cousin, Gaztea (frantsesez: Jean Cousin le Jeune) (Sens, 1536-Paris, 1595) Pizkundeko margolari frantziarra izan zen. Jean Cousin Zaharraren semea izan zen. Haien lanak sarritan nahastu egin dira. Aitak bezain talentu handia izan zuen eta gazte-gaztetatik aitak irakatsi zion. Manierismoko margolaria izan zen.

## Biografia

Jean Cousin gazteak Parisko Unibertsitatean ikasi zuen lehen aldiz 1542ra arte gutxienez, eta gero bere aitaren lanarekin kolaboratu zuen. Aita hil zenean, bere obrarekin jarraitu zuen.
Livre de Perspective liburuan (1560) aitak bere semea Livre de Pourtraicture liburua prestatzen ari dela aipatu zuen. 1571n lehen aldiz argitaratutako eta 1589an berrinprimatutako liburu baten aipamen batzuk gorabehera, orain arte ez da kopiarik aurkitu.

## Lanen zerrenda
### Beirateak

Jean Cousinek Saint-Étienne de Sens katedralaren eta Freurignyren châteauren beirateak egin zituen.

### Margolanak

* Descente de Croix (egotzita)
* Julien de Brioude, 1520, Saint-Julien-du-Sault
* Le Jugement dernier, 1530, Villeneuve-sur-Yonne
* L'Enlèvement d'Europe, v. 1570, château de Blois
* Le Jugement dernier, v. 1585, Louvreko museoa

### Liburuak

* Livre de Pourtraicture, 1560.

## Erreferentziak

* ↑ Persée, Les deux Jehan Cousin (1490-1560 - 1522-1594), 1909, 53.liburuki, 102-107. or.
* ↑ https://www.nlm.nih.gov/exhibition/historicalanatomies/cousin_bio.html

## Ikus, gainera

* Jean Cousin Zaharra

## Kanpo estekak

* Datuak: Q1144792
* Multimedia: Jean Cousin the Younger / Q1144792
# Jean Cyril Robin

Jean Cyril Robin, (Lannion, 1969ko abuztuaren 27a) Frantziako txirrindulari ohia da. 1992. urtean, Frantziako Txirrindularitza Kopa irabazi zuen.

## Palmaresa

1990
* Boucles de la Mayenne
1992
* Frantziako Txirrindularitza Kopa
* Rennesko Sari Nagusia
* Armorikako Tourreko etapa bat
1993
* Route Adélie
* Armorikako Tourra eta etapa bat
* 3. Alpeetako Klasikan
1995
* Dunkerqueko Lau Eguneko etapa bat
* 5. Dauphiné Libérén
1996
* 9. Italiako Giroan
1997
* 3. Dauphiné Libérén
1998
* 6. Frantziako Tourrean
* 9. Kataluniako Voltan
* 10. Dauphiné Libérén
1999
* 3. Munduko errepideko txapelketan
2000
* 2. Limousingo Tourrean

## Kanpo estekak

Jean Cyril Robin - ProCyclingStats
* Datuak: Q492865
# Josu Tellabide

Josu Tellabide Azkolain (Donostia, 1943) Donostiako Ibaeta aldeko Lugaritz auzokoa da, Teresatxo izeneko etxean jaioa, aurretik Luixiaenea deiturikoan. Bizimodu guztia egin izan du auzoan bertan. Etnologoa da lanbidez. Eusko Ikaskuntza eta Aranzadi Zientzia Elkarteko partaide ere bada. Idazlea eta ikerlaria, toponimia bilketa egin ditu, baita ondare historiko-artistiko eta etnografikoaren berreskuratze eta katalogatze lan garrantzitsuak ere. Donostiako hedabide desberdinetan idatzi du, batez ere euskaraz. Ekologismo munduan ere murgildu da, bereziki Gipuzkoan eraikitzen ari den erraustegiaren aurka. Urtetan Donostia Bizirik elkartearen presidentea izan zen.
Donostiako Antigua auzoko plaza nagusiari (Gaskonia plaza) Txillardegi plaza deitzeko eskatu du, dagoen tokian aspaldian Txillardegi etxea zegoen eta.

## Liburuak

* 101 bazter Donostiako, Asier Agirresarobe Azkuerekin batera. Alberdania, Bertako Saila, 2007. ISBN-10: 8498680034.
* Usurbilgo baserriak eta baserritarrak Usurbil : Noaua Kultur Elkartea, 2004. ISBN 84-609-3238-9
* Usurbilgo ondarea ezagutzen, Asier Agirresarobe Azkuerekin batera. Noaua Kultur Elkartea, 2009.
* Donostiako toponimi erregistroa: gaurkoa, historikoa, geografikoa, deskribatzailea: ekarpen etnografiko, mitologiko eta herrikoiez osatua. Registro toponímico donostiarra : actual, histórico, geográfico, descriptivo: completado con aportaciones etnográficas, mitológicas y popular. Donostia: Dr. Camino Institutua, 1995. ISBN 84-7173-255-6.

## Erreferentziak

* ↑ https://ahotsak.eus/donostia/hizlariak/josu-tellabide-azkolain/
* ↑ «Txillardegiri omenaldia» Irutxuloko Hitza 2019-01-07 (Noiz kontsultatua: 2019-01-13).

## Kanpo estekak

* Donostiako kale izendegiari buruzko elkarrizketa, 2016/09/02/.
* Josu Tellabide "Ahotsak" proiektuko filmazioetan, Donostiako historiari buruz hitz egiten.
* Datuak: Q47002511
* Multimedia: Josu Tellabide / Q47002511
# Josu Uribe

Jesus Uribesalgo Gutiérrez edo futbolean ezaguna Josu Uribe izenarekin (Gijon, 1969ko maiatzaren 25a) futbol entrenatzailea da. Deportivo Alavésen aritu zen. Jesus Uribe Deportivo Alavéseko jokalari gipuzkoar ohiaren semea da.

## Kirol ibilbidea

* Lealtad (1993-1994)
* San Martín (1994-1996)
* Real Titánico (1996-1997)
* Astur (1997-1998)
* Ribadesella (2000-2002)
* UD Las Palmas (2002-2003)
* Getafe (2003-2004)
* Elx (2004-2005)
* Hércules (2006-2007)
* Alavés (2007-2008)
* Ribadesella (2009)
* Eibar (2009)
* Cultural Leonesa (2009-2010)
* Panserraikos (2011)
* Girona (2012)
* Avilés (2013-2015)
* Mensajero (2016)
* Melilla (2016-2017)
* Caudal (2017-2018)
* Xerez Deportivo (2019-2020)
* Lanzarote (2020-2021)
* Mensajero (2022-Egun)

## Erreferentziak

* Datuak: Q3328765
# Josu Uribetxebarria

Josu Uribetxebarria Bolinaga (Arrasate, 1955 - ib., 2015eko urtarrilaren 16a) ETA erakundeko kide ohia.

## Biografia

1997 urtean atxilotua izan zen, ETAk bahitutako José Antonio Ortega Lara Espainiako presondegietako funtzionarioa askatzeko Guardia Zibilak burutu zuen operazioan. Epaitua izan ondoren, Ortega Lara eta Julio Iglesias Zamoraren bahiketak eta beste hiru hilketa leporatu zitzazkion. 2005 urtean giltzurrunetako minbizia diagnostikatu zitzaion El Puerto de Santa Maríako espetxeko Puerto II kartzelan zegoelarik, gerora minbizia zabaldu eta atzera bueltarik gabeko egoeran, herri kanpaina zabala garatu zen Uribetxeberria aske uzteko. Bere askapenaren aldeko kanpainak atxikimendu ugari bildu zituen, ezker abertzaletik kanpo ere. 2009ko abuztuan, presoa Donostiako Ospitalean zegoelarik, hainbat euskal preso politikok gose-greba bati ekin zioten berarekiko elkartasunez eta bere askapena exijitzeko.
Espainiar nazionalismoaren, ETAren biktimen elkarteen eta hedabide zenbaiten aldetik Uribetxeberriaren aurkako kanpina zabala garatu zen, bere askatasuna epaitegietan erabakitzen ari zelarik.
Uribetxeberria 2012ko urriaren bukaeran ospitaletik atera eta Arrasateko bete etxera itzuli zenean, haren aurkako kanpaina berpiztu zen berriz ere. Bestalde, arrazoi garbirik gabe, Uribetxeberriari "el etarra Bolinaga" esaten zioten Espainiako hedabide gehienetan, bere bigarren abizena erabiliz.

## Erreferentziak

* ↑ https://www.libertaddigital.com/espana/2014-06-18/la-audiencia-nacional-vuelve-a-dejar-en-libertad-a-bolinaga-1276521749/
* ↑ https://www.20minutos.es/noticia/1575323/0/cronologia/excarcelacion/bolinaga/
* ↑ https://www.elindependiente.com/politica/2017/07/02/la-venganza-fallida-de-bolinaga-contra-la-guardia-civil/

## Kanpo estekak

* Datuak: Q11685668
* Multimedia: Josu Uribetxeberria Bolinaga / Q11685668
# Josu Zabala (argipena)

Josu Zabala hainbat euskal herritarren izen-deiturak dira:
* Josu Zabala Ajuriagerra (Otxandio, Bizkaia, 1949), musikaria;
* Josu Zabala Erasun, 1976ko Hondarribiko Alardean Guardia Zibilarekin izandako istiluetan hildako gaztea;
* Josu Zabala Iturralde (1953), ingeniaria, ikerlaria eta Mondragon Unibertsitateko errektorea;
* Josu Zabala Salegi —goitizenaz Basajaun— (Iruñea, Nafarroa, 1976 - Deba, Gipuzkoa, 1997), ETAko militantea;
* Josu Zabala López (Irunberri, Nafarroa, 1993), txirrindularia.
# Josu Zabala Ajuriagerra

    Beste esanahi batzuen berri izateko, ikus: «Josu Zabala (argipena)»
Josu Zabala Ajuriagerra (Otxandio, Bizkaia, 1954) bizkaitar-arabar baxu jotzailea, trikiti jotzailea, soinularia eta oro har musikari eta musikagilea da.
Txiki-txikitan Gasteiza bizitzera joan zen familia.
Hertzainak taldearen sortzaileetakoa eta taldeko kanta eta doinu gehienen egilea izan zelako da ezaguna. Gerora 7 Eskale eta Gu ta gutarrak taldeak ere osatu ditu, Igor Elortza eta Unai Iturriaga bertsolariekin batera.
Gaur egun, Zenbat Gara elkartearekin lan egiten du, besteak beste.

## Kanpo estekak

* Josu Zabalari elkarrizketa, Entzun aldizkarirako.
* Josu Zabalari elkarrizketa, Argia aldizkarian.
* Datuak: Q12260803
* ↑ «Zabala Ajuriagerra, Josu - Ahotsak.eus» ahotsak.eus (Noiz kontsultatua: 2019-11-06).
# Josu Zabala Erasun

Josu Zabala Erasun (Irun, 1952, Hondarribia, 1976ko irailaren 8a) Hondarribian egindako manifestazio batean, bi tirok haren gorpua zeharkatu eta San Pedro kalean hil zuten. Hil zuen guardia zibila 1977an zigortu eta amnistiatu zuten. Ez zuen inoiz kartzela zapaldu. Urtero, irailaren 8an, hilketa gertatu zen lekuan hildako gaztea omentzen da.

## Gertakizunak

Zabalaren heriotza arratsaldeko alardearen ondoren gertatu zen, Eduardo Moreno Bergaretxe «Pertur» ETAko kidearen desagerpena salatzeko Hondarribian egin zen manifestazioan. Guardia Zibilak gomazko pilotekin eta balekin desegin zuen manifestazioa, eta suzko armaz bi pertsona zauritu zituen. Honela gogoratzen du Juanjo Larrartek: «Ni izkina batean erori nintzen, eta berak espaloi batekin jo zuen, eta erori ere egin zen. Bi etxeren arteko kale batetik ihes egiten saiatu ginen. Oso soinu gogorra entzun nuen. Tiro bat zela sumatu nuen, eta hala izan zen».
Mercedes Iridoi Olaskoaga, orduko alkatea hunkitu egin zen 40 urte geroago. «Garai hartan jai guztietan zerbait gertatzen zen, eta gobernadoreari eskatu nion ez etortzeko, eta Guardia Zibila ere ez bidaltzeko, inor ez. Hala izango zela agindu zidan. Bizitza osoa aurretik zuen mutila zen», deitoratu du.
Gorpua Donostiara eraman zuten, baina medikuei autopsia egitea galarazi zieten; militarrek egin zuten, eta ondorioztatu zuten «bizkarrezurreko haustura baten ondorioz» hil zela. Bularra zeharkatu zioten balen arrastorik ez zegoen.
Hilketak erantzun zabala eragin zuen Gipuzkoan.

## Erreferentziak

* ↑ https://nuevarevolucion.es/josu-zabala-erasun-asesinado-por-la-guardia-civil-en-hondarribia-en-1976/
* ↑ https://www.sapiens.cat/victimes-oblidades/jesus-maria-zabala-erasun_205664_102.html
* 1 2 3 (Gaztelaniaz) Oihane Larretxea: "La memoria de Josu Zabala pervive cuarenta años después", Gara aldizkaria. 2016/09/8..

## Kanpo estekak

* Datuak: Q126501597
# Josu Waliño

Josu Waliño Pizarro (Zumaia, Gipuzkoa, 1972), euskal idazlea eta PuntuEUS fundazioko zuzendaria da. Informatikan lizentziatua da. Zenbait komunikabidetan kolaboratzaile aritu ohi da; besteak beste Baleike tokiko hedabidearen sortzaile izan da eta Sarean.eus atarian kolaboratzaile.

## Bizitza

Euskara eta berrikuntzarekin lotutako hainbat lan egin ditu. Elhuyar Fundazioko Berrikuntza eta Proiektu zuzendaria izan zen, Eleka Ingeniaritza Linguistikoa enpresaren sortzailea, eta Langune hizkuntzen industriako clusterrean lankidetza proiektuak sustatu ditu. Gaur egun, ingurune digitalean euskara lehen mailako hizkuntza izateko lanean ari da PuntuEUS fundazioaren bidez.

## Idazlea
### Liburuak
#### Haur literatura

* Lepoko minez zegoen hontza (2009, Aizkorri).
* Hortza galdu du Jonek (2009, Aizkorri).
* Pirata Ximon (2012, Aizkorri).
* Gomezagoren gutuna (2014, Baleike)
* Arrano Beltzak beti garaile (2014, Aizkorri)

#### Gazte literatura

* Izarren artzaina (2009, Txalaparta).
* Heriotzak (2011, Elkar).

#### Helduen literatura

* Bederatzi ateak (2008, Txalaparta).
* Mikroipuin labea (2013, Internet bidez)

### Lehiaketak

Hainbat literatura lehiaketatan izan da saritua; besteak beste, bi urtez jarraian irabazi du Ikastolen Elkarteak sustatzen duen haur-literaturako JUUL Saria ‘Hortza galdu du Jonek' liburuarekin.

## Erreferentziak

* ↑ www.funtsak.com, Funtsak-Diseño y Programación Web-. «Josu Waliño Pizarro-(r)en liburuak. Biografia eta bibliografia» www.txalaparta.eus (Noiz kontsultatua: 2024-02-02).
* ↑ «Josu Walino Pizarro - Euskal idazleen elkartea» idazleak.eus (Noiz kontsultatua: 2024-02-02).
* ↑ «Josu Waliño, Author at Sarean .eus» Sarean .eus 2023-09-19 (Noiz kontsultatua: 2024-02-02).
* ↑ «Josu Waliño - Komunitatea - Baleike.eus» baleike.eus (Noiz kontsultatua: 2024-02-02).
* ↑ Josu Walino | Artizarra. (Noiz kontsultatua: 2024-02-02).
* ↑ «Galtzagorri Elkartea» www.ibbygaltzagorri.eus (Noiz kontsultatua: 2024-02-02).
* ↑ www.funtsak.com, Funtsak-Diseño y Programación Web-. «Izarren artzaina - Josu Waliño Pizarro» www.txalaparta.eus (Noiz kontsultatua: 2024-02-02).
* ↑ www.funtsak.com, Funtsak-Diseño y Programación Web-. «Heriotzak - Josu Waliño Pizarro» www.txalaparta.eus (Noiz kontsultatua: 2024-02-02).
* ↑ www.funtsak.com, Funtsak-Diseño y Programación Web-. «Bederatzi ateak - Josu Waliño Pizarro» www.txalaparta.eus (Noiz kontsultatua: 2024-02-02).

## Ikus, gainera

* PuntuEUS

## Kanpo estekak

* PuntuEUS fundazioaren webgunea
* Josu Waliñoren Sarean-eko kolaborazioak
* Josu Waliñoren Baleike-ko kolaborazioak
* Datuak: Q124409813
# Josu Txapartegi

Josu Txapartegi Aramendi (Zarautz, Gipuzkoa, 1946), Txapas ezizenaz ezaguna, euskal akordeoi-jotzaile, idazle eta musika irakaslea da. Abesbatzako zuzendari, musika irakasle, Errigora proiektuko ekintzaile eta Ereinekin kaleratu zuen Ikastolak 2050 liburua.

## "Kalera, kalera"

Herrikoi bihurtu zen Txapartegik sortutako abestirik ezagunena "Kalera! Kalera!" izan zen. Imanol Urbietarekin batera sortu eta Telesforo Monzónek argitaratu zuen. Abesti hori, batzuen ustez, Telesforo Monzonek sortutako horietako beste bat zen, edo herrikoia, sortzaile ezezagun batena, baina Txapartegik noiz edo noiz azaldu izan du nola sortu zuen.

## Erreferentziak

* ↑ «Txapartegi 'Txapas': «La manera de educar es trabajar en todos los valores, es más sano»» Diario Vasco 2016-1-17.
* ↑ «Okerra da umeei eskolan arazo sozial eta politikoez ez hitz egitea» Berria 2015-12-20.
* ↑ «Iosu Txapartegi 'Txapas': “Okina izan zen; haurrei kanturako ogia ematea zuen helburu” - Zarautz» Zarauzkohitza.eus (Noiz kontsultatua: 2021-12-15).
* ↑ «Hik Hasi» www.hikhasi.eus (Noiz kontsultatua: 2021-12-15).
* ↑ Josu Txapartegi "Kalera, kalera" abestiaren jatorriaz.

## Ikus, gainera

* Kalera, kalera.
* Imanol Urbieta.
* Zarauztar ospetsuen zerrenda.

## Kanpo estekak

* Datuak: Q23907932
# Josu Urrutia

    Artikulu hau Athleticeko presidenteari buruzkoa da; beste esanahietarako, ikus «Urrutia».
Josu Urrutia Telleria (1968ko apirilaren 10a, Lekeitio, Bizkaia) euskal herritar futbolari ohi bat da. Erdilari postuan jokatu ohi zuen. Bere ibilbide profesional osoan Bilboko Athletic Kluban jokatu zuen.
2011ko uztailaren 7an Athletic Klubaren lehendakaritza hauteskundeak ospatu ondoren, futbol talde honetako presidente hautatu zuten, honela talde honetako 31. presidentea bilakatu zelarik.

## Estatistikak

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Bilbao Athletic | 2. | 1984/85 | 1 | 0 | 0 | 0 | - | - | - | - | - | - | 1 | 0 |
| Bilbao Athletic | 2. | 1985/86 | 0 | 0 | 0 | 0 | - | - | - | - | - | - | 0 | 0 |
| Bilbao Athletic | 2. | 1986/87 | 32 | 2 | 2 | 0 | - | - | - | - | - | - | 32 | 2 |
| Bilbao Athletic | 2. | 1987/88 | 36 | 4 | 4 | 0 | - | - | - | - | - | - | 36 | 4 |
| Bilbao Athletic | 2.B | 1988/89 | 27 | 4 | - | - | - | - | - | - | - | - | 27 | 4 |
| Bilbao Athletic | 2. | 1989/90 | 14 | 5 | - | - | - | - | - | - | - | - | 14 | 5 |
| Bilbao Athletic | Denera | Denera | 110 | 15 | 6 | 0 | - | - | - | - | - | - | 116 | 15 |
| Athletic | 1. | 1987/88 | 1 | 0 | 0 | 0 | - | - | - | - | - | - | 1 | 0 |
| Athletic | 1. | 1988/89 | 5 | 0 | 0 | 0 | - | - | 0 | 0 | - | - | 5 | 0 |
| Athletic | 1. | 1989/90 | 13 | 1 | 0 | 0 | - | - | - | - | - | - | 13 | 1 |
| Athletic | 1. | 1990/91 | 21 | 2 | 5 | 1 | - | - | - | - | - | - | 26 | 3 |
| Athletic | 1. | 1991/92 | 28 | 1 | 9 | 0 | - | - | - | - | - | - | 37 | 1 |
| Athletic | 1. | 1992/93 | 30 | 1 | 1 | 0 | - | - | - | - | - | - | 31 | 1 |
| Athletic | 1. | 1993/94 | 32 | 2 | 1 | 0 | - | - | - | - | - | - | 33 | 2 |
| Athletic | 1. | 1994/95 | 31 | 0 | 3 | 0 | - | - | 5 | 0 | - | - | 39 | 0 |
| Athletic | 1. | 1995/96 | 25 | 0 | 3 | 0 | - | - | - | - | - | - | 28 | 0 |
| Athletic | 1. | 1996/97 | 37 | 0 | 2 | 0 | - | - | - | - | - | - | 39 | 0 |
| Athletic | 1. | 1997/98 | 30 | 0 | 4 | 0 | - | - | 4 | 0 | - | - | 38 | 0 |
| Athletic | 1. | 1998/99 | 26 | 1 | 2 | 0 | 5 | 0 | - | - | - | - | 33 | 1 |
| Athletic | 1. | 1999/00 | 29 | 0 | 1 | 0 | - | - | - | - | - | - | 30 | 0 |
| Athletic | 1. | 2000/01 | 21 | 1 | 2 | 0 | - | - | - | - | - | - | 23 | 1 |
| Athletic | 1. | 2001/02 | 19 | 1 | 5 | 0 | - | - | - | - | - | - | 24 | 1 |
| Athletic | 1. | 2002/03 | 0 | 0 | 1 | 0 | - | - | - | - | - | - | 1 | 0 |
| Athletic | Denera | Denera | 348 | 10 | 39 | 1 | 5 | 0 | 9 | 0 | - | - | 401 | 11 |
| Ibilbide osoan | Ibilbide osoan | Ibilbide osoan | 458 | 25 | 45 | 1 | 5 | 0 | 9 | 0 | - | - | 517 | 26 |

## Erreferentziak

* ↑ Josu Urrutia hautatu dute Athleticeko presidentea izateko. 2011ko uztailaren 7a. Berria.info

## Kanpo estekak

* Josu Urrutiaren Athleticen presidente hautagaitzaren webgunea (Gaztelaniaz)
* Josu Urrutiaren fitxa Athleticen webgunean ikusgai (Gaztelaniaz) (Ingelesez)
* Datuak: Q862049
* Multimedia: Josu Urrutia / Q862049
# Jean Neuhaus (1877-1953)

Jean Neuhaus (1877-1953) Belgikako txokolategilea izan zen, Jean Neuhausen biloba. (Neuhaus txokolategiaren sortzailea) eta Frederic Neuhausen semea. Belgikako 100 handienen artean sailkatu zen "Les Plus Grands" Belges telebistako saioan.

## Biografia

Jean Neuhaus pralineren asmatzailea izan zen, 1912an. Bruselan zegoen "Erreginaren galeria"n kokatuta zegoen farmazia-gozogintza-txokolate lantegia hartu zuen. 1912an, lehen txokolatea beten zuren, horrela pralina sortuz. Hiru urte geroago, bere emazteak, Louise Agostinik, pralinak saltzeko modu berri eta finduagoa irudikatu zuen, ballotina sortuz. Azken honen helburua praline ez kaltetzea zen.

## Erreferentziak

* ↑ Découvrez la riche histoire de Neuhaus

## Kanpo estekak

* Datuak: Q24680564
# Jean O'Leary

Jean O'Leary (1948ko martxoaren 4a – 2005eko ekainaren 4a) lesbiana eta gayen eskubideen aktibista estatubatuarra zen. Lesbian Feminist Liberation mugimendu feministaren barruko aktibista lesbianen lehen taldeetako baten sortzailea izan zen, eta National Gay and Lesbian Task Force-ko kide eta zuzendarikide izan zen. Berak sortu zuen Armairutik Irteteko Egun Nazionala.
1977an, O'Leary-k homosexualen liderren lehen bilera antolatu zuen Etxe Zurian, eta, ondoren, AEBko Emakumeen Elkarteko Nazionaleko lehentasun sexualen ebazpen bat onartu zuen Houstongo Metropoli-komunitateko Elizan. Lesbiana eta gay eskubideen ekintzaile izan aurretik, moja katoliko erromatarra zen. Gero, 1985eko antologia batean izandako esperientziaz idatzi zuen: Lesbian Nuns: Breaking Silence.

## Erreferentziak

* ↑ (Ingelesez) Faderman, Lillian. (2016-09-27). The Gay Revolution: The Story of the Struggle. Simon and Schuster ISBN 978-1-4516-9412-3. (Noiz kontsultatua: 2022-05-24).

## Kanpo estekak

* Datuak: Q4817397
# Jean Negulesco

Jean Negulesco (Craiova, Errumania, 1900 – Marbella, Espainia, 1993) zinema-zuzendaria izan zen. Jatorriz errumaniarra, estatubatuar hiritartasuna hartu zuen. Oso gazte zela, Parisa joan zen, margolaritza ikastera. 1927an, Estatu Batuetara joan zen bere koadroak erakustera, eta han geratu zen. Hollywooden, jantziak eta dekoratuak marraztu zituen.
Film nagusiak: The Mask of Dimitrios (1944) eta Titanic (1953).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q286104
* Multimedia: Jean Negulesco / Q286104
# Jean Nesprias

Jean Nesprias (Biarritz, Lapurdi, 1927ko ekainaren 18a - Baiona, 2018ko otsailaren 5a) dantza irakaslea izan zen.

## Bizitza

Biarritzeko baserri batean sortu zen Jean Nesprias, eta 12 urte zituenean hasi zen euskal dantzak ikasten, Segundo Olaeta koreografoarekin. Dantza irakasteari, berriz, 1941ean ekin zion, Orok Bat eliz elkartean, Angeluko Blancpignon parrokian. Bassaisteguy erretoreak eskatu zion. Gazteei futbolaz aparte beste zerbait proposatzeko, Orok Bat dantza taldea sortu zuen 1943an. 16 urte zituen orduan Nespriasek. 1963an, Orai Bat izena hartu zuen Orok Batek, eta Baionan kokatu zuten. Erretreta hartutakoan, 1993an, Erro Bat sortu zuen.
Adinean aurrera egin arte jarraitu zuen dantza irakasten, baita txistua ere. Hain zuzen, Jean Hillau baigorriarrarekin ikasi zuen tresna hori jotzen.
Euskal Kultur Erakundeak 2012an egindako elkarrizketa batean, euskal dantzak eboluzionatu egin behar zuela zioen, hala ere, zehaztapen batekin: "Ez da sekula ahantzi behar euskal dantzaz mintzo garela eta ez dantzaz orokorki".
2011n agertu zen azkenekoz oholtza gainean, Mizel Theret koreografoaren Oroitzen naiz lanean, euskal dantzaren ikur izan diren Philippe Oianburu eta Koldo Zabalarekin batera.

## Erreferentziak

* 1 2 3 4 5 «Jean Nesprias dantza irakaslea hil da» Berria 2018ko otsailak 7. CC BY-SA 4.0 lizentzia.
* Datuak: Q48100491
# Jean Nicot

Jean Nicot de Villemain (1530 – 1604ko maiatzaren 4a) frantziar diplomazialari eta intelektuala izan zen. Frantziara tabakoa eraman zuen lehenengoa izateagatik da ezaguna. Nikotina, Nicotiana tabacum landarearen izena daraman sustantzia adiktiboa, bere abizenagatik deitzen da horrela.
Nicotek Pariseera 1560ean eraman zuen tabakoa eta haziak, Frantziako erregeari oparitu zion eta sendabelar gisa aurkeztu zuen. Arrakasta itzela izan zen, eta Maltako Ordenako arduradunari asko gustatu zitzaion eta bere monje guztiei eman zien. Garai hartan pentsatzen zen tabakoak gaixotasunak ekiditen zituela, bereziki izurria.

## Erreferentziak

* ↑ «Célébrations nationales 2004 - Jean Nicot, sieur de Villemain» www2.culture.gouv.fr (Noiz kontsultatua: 2020-12-14).
* ↑ (Ingelesez) «Jean Nicot | French diplomat and scholar» Encyclopedia Britannica (Noiz kontsultatua: 2020-12-14).
* ↑ Luck, Steve,. The complete guide to cigars. ISBN 978-1-4075-1604-2. PMC 212362207. (Noiz kontsultatua: 2020-12-14).
* ↑ Dale, M. M.. (2007). Rang & Dale's pharmacology. (6th ed. argitaraldia) Churchill Livingstone ISBN 978-0-443-06911-6. PMC 76798115. (Noiz kontsultatua: 2020-12-14).

## Kanpo estekak

* Datuak: Q318368
* Multimedia: Jean Nicot / Q318368